Azərbaycan yığması Lüksemburqa qol vura bilmədi [Video]
FİFA-nın son reytinq cədvəlində Lüksemburq 151-ci yerdə qərarlaşıb
F qrupunda mübarizə aparan Azərbaycan millisi seçmə mərhələdə 5 oyun keçirib və 3 xal qazanıb. İsrail (1:1), Şimali İrlandiya (1:1) və Lüksemburqla ilə heç-heçə oynayan komanda Portuqaliya (0:3) və Rusiyaya (0:1) yenilib. Lüksemburq isə dünənki matçdən əlavə Şimali İrlandiyadan da (1:1) xal alıb, Portuqaliyaya (1:2) bir, İsrailə iki dəfə (0:6, 0:3) uduzub. Bunadək Lüksemburq və Azərbaycan yığmaları bir dəfə – yoldaşlıq oyununda üz-üzə gəlmışdi. Həmin oyunda Azərbaycan Fərid Quliyev və Elvin Məmmədovun vurduğu qollarla 2:1 hesablı qələbə qazanmışdı. Azərbaycan yığması FİFA-nın son açıqlanan reytinq cədvəlində 286 xalla 116-cı pilləni tutub. Lüksemburq isə aktivindəki 157 xalla 151-ci olub. Qeyd edək ki, qrupun bu gün keçirilməli olan Rusiya-Şimali İrlandiya oyunu isə təxirə salınıb. Hazırda Rusiya 4 oyundan 4 qələbə ilə qrupa liderlik edir. Qrupun növbəti oyunları martın 26-da keçiriləcək. Həmin gün Azərbaycan yığması Portiyaliya millisi ilə Bakıda qarşılaşacaq.